stanford-oval/wikipedia huggingface dataset:
מחומש
הערות שוליים

↑  Geometry of pentagons:
from Gauss to Robbins
| מצולעים ופאונים |
| --- | --- | --- |
| מושגים | מצולע • פאון • קודקוד • צלע • מקצוע • פאה • זווית חיצונית • אלכסון |  |
| מצולעים | מצולעים |  |
| לפי מספר צלעות | משולש • מרובע • מחומש • משושה • משובע • מתומן |  |
| משולשים | משולש ישר-זווית • משולש שווה-שוקיים • משולש שווה-צלעות |  |
| מרובעים | מקבילית • טרפז • טרפז שווה-שוקיים • מרובע ציקלי • דלתון • דלתון ריצוף • מעוין • מלבן • ריבוע |  |
| כוכבים | פנטגרם • מגן דוד • אניאגרם |  |
| תכונות | מצולע משוכלל • מצולע שווה-צלעות • מצולע קמור • כוכב |  |
| פאונים | פאונים |  |
| פאונים משוכללים | ארבעון • קובייה • תמניון • תריסרון • עשרימון |  |
| פאונים ארכימדיים | ארבעון קטום • קובוקטהדרון • קובייה קטומה • תמניון קטום • רומביקובוקטהדרון • קובוקטהדרון קטום • קובייה מסותתת • איקוסידודקהדרון • דודקהדרון קטום • איקוסהדרון קטום • רומביקוסידודקהדרון • איקוסידודקהדרון קטום • דודקהדרון מסותת |  |
| פאונים אחרים | פירמידה • מנסרה • אנטי-מנסרה • מקבילון • מעוינון • תיבה • איקוסיטטרהדרון |  |
| תכונות | פאון משוכלל • פאון משוכלל למחצה • פאון ארכימדי |  |
| הכללות | הכללות |  |
| הכללות | סימפלקס • היפרקובייה • טסרקט |  |
| --- | --- |
בקרת זהויות :  NKC: ph327608 
פנטגרם בתוך מחומש
תהליך בנייה
הדמיית בניית מחומש משוכלל
חורחה מורסיו

חורחה גארסיה מורסיו (בספרדית: Jorge García Morcillo; נולד ב-11 במרץ 1986) הוא כדורגלן ספרדי המשחק בעמדת הבלם במרינו לואנסו.
קריירה

מורסיו הוא בוגר מחלקת הנוער של ולנסיה ומיד לאחר מכן הצטרף לפוצ'ול. בקיץ 2007 חזר לוולנסיה והצטרף לקבוצת המילואים. לאחר מכן, הושאל לריאל חאאן ובנידורם.
ביולי 2009 מורסיו עזב את ולנסיה וחתם בקורדובה מהליגה הספרדית השנייה. ב-29 בדצמבר עזב את קורדובה וחתם בדפורטיבו אלאבס מהליגה השלישית.
בקיץ 2011 מורסיו חתם באלקויאנו בה שיחק עונה אחת.
ב-2 ביולי 2012 חתם לשנתיים ברקראטיבו ולבה. בעונתו השנייה במועדון, רשם את עונת השיא בקריירה שלו כאשר הבקיע 6 שערים ב-35 הופעות.
ב-16 ביוני 2014 מורסיו חתם בראיו ואיקאנו מהלה ליגה. ב-31 באוגוסט מורסיו ערך את הופעת הבכורה שלו בליגה הבכירה בתיקו 2-2 נגד דפורטיבו לה קורוניה. ב-23 במאי 2015 כבש את שער הבכורה שלו בליגה הספרדית הבכירה בהפסד 4-2 לריאל סוסיאדד.
ב-4 ביולי 2015 חתם לשלוש שנים באלמריה.
ב-9 באוגוסט 2018 עזב לראשונה בחייו את ספרד וחתם בעירוני קריית שמונה מליגת העל.
ב-19 ביולי 2019 חזר לרקראטיבו ולבה. ב-31 באוגוסט 2021 חתם באקסטרמדורה.
ב-26 בינואר 2022 חתם בריאל אווילאס.
הערות שוליים

↑  שלום אלבז, ‏חורחה מורסיו חתם לשנתיים בעירוני קריית שמונה, באתר ONE‏, 9 באוגוסט 2018
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "חורחה מורסיו".
מוניטור עוברי

מוניטור עוברי. בכתום – דופק העובר. בירוק גדול – מדד לצירים. בירוק קטן – דופק האם. בדף הפלט מיוצגים לאורך זמן: גרף שמאלי – דופק העובר, גרף ימני – מידת התכווצות הרחם
קול של מוניטור עוברי
מוניטור עוברי (באנגלית: Cardiotocography או CTG) הוא אמצעי רפואי טכני, המיועד להערכת דפיקות לב העובר והערכת הצירים. המכשיר מורכב משני מתמרים שמונחים על הבטן התחתונה.
אופן פעולה

הדופק של העובר ניתן לניטור בשתי דרכים, פנימית וחיצונית.
מוניטור עוברי הוא הכינוי הרווח לניטור חיצוני שעובד על בסיס של אולטראסאונד דופלר. לעיתים העובר או האם זזים והניטור החיצוני אינו מדויק, ואז ניתן לעשות גם ניטור פנימי (רלוונטי רק למהלך הלידה). ניטור פנימי דורש פתיחה ופקיעה של המים, ובמהלכו ננעצת מחט זעירה בראש העובר וכן מונחת אלקטרודה על רגל האם ונמדד דופק העובר.
גם את הצירים עצמם ניתן לנטר פנימית וחיצונית: ניטור חיצוני של הצירים נעשה על ידי אחד מהטרנסדוסרים (טוקומטר) המונח על הפונדוס (חיצונית לאזור ברחם אשר מעביר את הצירים באופן המיטבי) כאשר הטוקומטר מודד את תכיפות הצירים ומשכם, אולם לא את עוצמתם.
ניטור פנימי אשר קרוי intra-uterine pressure devise הוא ניטור הרלוונטי גם הוא רק לתהליך הלידה, בו מוכנסת צינורית אשר חשה את תנועת מי השפיר כתוצאה מהתכווצות הרחם בעקבות הצירים.
הסבר פיזיקלי

מוניטור עוברי עובד על-פי אפקט דופלר (תופעת שינוי התדירות הנצפית של הגל, כתלות במרחק ובתנועה היחסית של האובייקט הנבדק למקור הגל). מתמר מונח על בטן האישה ושולח תדר אל האובייקט הנבדק שהוא לב העובר. הלב מחזיר גלים בתדרים שונים לפי שלבי פעילותו. כשהלב מתכווץ ומתרוקן מדם (שלב הסיסטולה) נשלח גל בתדר מסוים חזרה אל המתמר, וכשהלב מתמלא בדם ונפחו גדל (שלב הדיאסטולה) נשלח גל בתדר גבוה יותר אל המתמר כיוון שמיקום האובייקט "קרוב" יותר אל המתמר. כך, נשלחים גלים בתדרים שונים אל המתמר על פי המרחק בין דופן הלב למתמר, שמבטאים את שלבי הפעילות השונים של הלב, קרוב יותר-דיאסטולה, רחוק יותר-סיסטולה.
המכשיר מזהה את התדרים השונים שנשלחים אליו ומתרגם אותם לקצב הלב לפי תדירות החזרת הגלים מן הלב אל המתמר, ולעוצמת פעילות הלב לפי גובה התדר של הגל. בנוסף, המכשיר ממיר את התדרים לרישום גרפי אותו ניתן לפענח וממנו ניתן להסיק על מצב העובר.
סיווג

בעבר נהוג היה לסווג את המוניטור על פי reassuring (מצב העובר תקין) או nonreassuring (העובר במצוקה כלשהי הבאה לידי ביטוי במוניטור).
קבוצת NICHD הציעה טרמינולוגיה של שלוש תתי קבוצות המחליפות את המינוחים הקודמים:
מצב תקין (קטגוריה 1): דופק בזאלי בין 110–160, וריאביליות תקינה, ללא קיומן של האטות מאוחרות או משתנות, כאשר יכולות להיות האצות או האטות מוקדמות.
מצב ביניים (קטגוריה 2): כל מה שלא מופיע בקטגוריה 1 או 3, לדוגמה: ברדיקרדיה המלווה בוריאביליות, טכיקרדיה, וריאביליות נמוכה, ללא אקסלרציות לאחר ניסיון ב־FAS, האטות שהן מעל ל-2 דקות אך מתחת ל-10 דקות, האטות חוזרות מאוחרות עם וריאביליות תקינה, האטות משתנות המאופיינות בחזרה איטית לקו הבסיס.
מצב אבנורמלי (קטגוריה 3): וריאביליות ירודה, האטות חוזרות מאוחרות, האטות חוזרות משתנות, ברדיקרדיה, דפוס סינוסואידי.
הערות שוליים

↑  Doppler effect introduction, Khan Academy
↑  Victor C. Chen, THE MICRO DOPPLER EFFECT IN RADAR, 2019
↑  Bozeman Science, Doppler Effect, YouTube, ‏MAY 12, 2015
↑  Fetal monitor, World Health Organization(הקישור אינו פעיל)
↑  FETAL DOPPLER, ‏Nov 23, 2017
↑  What is Doppler Fetal Monitor
↑  Paul Hamelmann, Rik Vullings, Alexander F. Kolen, Jan W. M. Bergmans, Doppler Ultrasound Technology for Fetal Heart Rate Monitoring: A Review, IEEE Transactions on Ultrasonics, Ferroelectrics, and Frequency Control 67, 2020-02, עמ' 226–238 doi: 10.1109/TUFFC.2019.2943626
↑  American College of Obstetricians and Gynecologists,, Robert Casanova, Beckmann and Ling's obstetrics and gynecology, 8th edition., Philadelphia: Wolters Kluwer, 2019, ISBN 978-1-4963-5309-2
↑  Interpreting Intrapartal fetal heart rate tracings, YouTube, ‏JUNE 10, 2020
↑  Electronic Fetal Monitoring, YouTube, ‏MAY 2, 2017
↑  READING AND INTERPRETING A FETAL HEART RATE MONITOR, YouTube, ‏MARCH 20,2020
| היריון ולידה |
| --- | --- | --- |
| מונחים הקשורים להיריון | עובר • שליה • חבל הטבור • שק החלמון • שק שפיר • מי שפיר • הפריה • הפקק הרירי • פיזיולוגיה של ההיריון • תנועות עובר |  |
| מונחים הקשורים ללידה | לידה פעילה • צירי הלידה • השראת לידה • לידה בהלכה • סטריפינג • מגע עור לעור • אפידורל • ירידת מים |  |
| מצבים מיוחדים בהיריון | היריון בסיכון • היריון רב-עוברים • שליית פתח • שליה נעוצה • מיעוט מי שפיר • ריבוי מי שפיר • היפרדות שליה • מחלת בלוטת התריס בהיריון • רעלת היריון |  |
| מצבים מיוחדים בלידה | מצג עכוז • כריכת חבל הטבור • צניחת חבל הטבור • תסמונת שאיפת מקוניום • זיהום מי שפיר • חתך חיץ • ניתוח קיסרי • לידה מוקדמת • לידה מכשירנית • לידה שקטה • דיסטוציה • פקיעת קרומים מלאכותית • דמם שלאחר לידה (PPH) |  |
| בדיקות במהלך ההיריון | בדיקת היריון • בדיקות סקר בהיריון • בדיקת העמסת סוכר • בדיקת שקיפות עורפית • בדיקת אולטרה סאונד להיריון • מוניטור עוברי • תבחין משולש • בדיקת סיסי שליה • בדיקת מי שפיר • פטוסקופיה |  |
| מונחים נוספים הקשורים להיריון ולידה | קורס הכנה ללידה • לידת בית • לידה טבעית • לידה במים • תמיכת לידה • בית יולדות • עקומת פרידמן • שמירת היריון • דימום מיילדותי • טומאת יולדת • לידה ביהדות |  |
| --- | --- |
בקרת זהויות :  NLI: 987007528995805171  BnF: cb119580313 (data)  LCCN: sh85047949 
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
חורחה לואיס פינטו

חורחה לואיס פינטו אפנדור (בספרדית: Jorge Luis Pinto Afanador; נולד ב-16 בדצמבר 1952 בסן חיל, קולומביה) הוא מאמן קולומביאני המאמן את נבחרת איחוד האמירויות הערביות בכדורגל.
קריירה

פינטו אימן מספר קבוצות בקולומביה משנת 1984 ועד 1996. ב-1996 עבר לאמן את אליאנסה לימה איתה זכה באליפות פרו, 17 שנים לאחר האליפות הקודמת שלהם. בתום העונה חזר לקולומביה ואימן את מיונאריוס. לאחר שנה בקבוצה, שב לאמן את אליאנסה לימה וזכה איתה באליפות נוספת ב-1999. ב-2002 עבר לאמן את אלחואלנסה מליגת העל של קוסטה ריקה וזכה איתה ב-3 אליפויות במשך שתי עונות.
ב-2004 עבר לאמן את הנבחרת הלאומית של קוסטה ריקה אותה הוביל לרבע גמר קופה אמריקה 2004, מלבד טורניר קופה אמריקה, כשל המאמן ועבר ב-2006 לאמן את קוקוטה דפורטיבו איתה זכה באליפות קולומביה. ב-2007 מונה למאמן הנבחרת הלאומית של קולומביה, מינוי שזכה לביקורת מצד תושבי קולומביה. בתחילה לא הצליח לנצח עם קולומביה ואף הודח בשלב הבתים בקופה אמריקה 2007. אולם תחילת המוקדמות למונדיאל 2010 היה מוצלח עם 10 נקודות מתוך 16. בהמשך כשלה הנבחרת הקולומביאנית להעפיל למונדיאל 2010 כשסיימה במקום השביעי במוקדמות.
ב-2009 חזר לאמן בקוקוטה ולאחר מכן אימן את אל נסיונל מאקוודור ואת דפורטיבו טאצ'ירה מוונצואלה איתה זכה באליפות ונצואלה בשנת 2011.
ב-2011 שב לאמן את נבחרת קוסטה ריקה והעפיל איתה למונדיאל 2014 לאחר שסיים במקום השני במוקדמות המונדיאל. במונדיאל הצליח לעלות מהמקום הראשון בבית שכלל את אנגליה, איטליה ואורוגוואי. בשמינית הגמר הוביל את נבחרתו לניצחון על יוון בפנדלים.
בשנת 2014 מונה למאמן נבחרת הונדורס.
תארים

אליפות פרו (2): 1997, 1999 קלאוסורה
אליפות קוסטה ריקה (3): 2002 אפרטורה, 2003 אפרטורה, 2003 קלאוסורה
אליפות קולומביה: 2006
אליפות ונצואלה: 2010/1
קופה סנטרואמריקאנה: 2013
חוזה טיפולי

בפסיכותרפיה, חוזה טיפולי או ברית טיפולית הוא החוזה הלא כתוב שבין המטפל למטופל שלו, המוגדר בתחילת הקשר ביניהם.
החוזה הטיפולי מגדיר הן את הצדדים המעשיים של הטיפול והן את הצדדים הטיפוליים.
הרכב החוזה הטיפולי

החוזה הטיפולי מורכב משלושה חלקים:
א. היכרות, הצגה עצמית הדדית. המטפל מתבקש להציג את עצמו ואת מומחיותו המקצועית, ולאפשר למטופל להציג את עצמו.
ב. הסכמות מעשיות. נקבעים זמני הפגישות, שעת ההתחלה והסיום, מיקום הפגישות, והאם יש המלצות או הגבלות בנוגע לכך. במידה שמדובר בטיפול פרטי בתשלום, נקבעים במפורש הסדרי התשלום. מקובל לכנות את החלק הזה  setting.
ג. הסכמות טיפוליות. מובהר עניין הסודיות המקצועית, מחויבותו של המטפל, ועניינים בהם נדרשת גם מחויבות המטופל.  בנוסף, המטופל מתבקש להגדיר את הבעיות או האתגרים העיקריים, או את הסיבה מבחינתו, להגעה לקשר טיפולי.  אין חובה כי הגדרה זו תהיה סופית, או שהטיפול יתנהל רק בעניינה. במקרים מסוימים ההגדרה עשויה להשתנות במהלך הזמן או להתאים עצמה. מאחר שחוזה טיפולי הוא מהלך בעל פה ולא בכתב, את החלק של הגדרת הבעיה ניתן להמשיך גם במפגשים הבאים, במידה שלא הגיעה לידי מיצוי בפגישה הראשונה.
גישות בקביעת החוזה הטיפולי

על מנת ליצור תחושה של יציבות בטיפול נדרשים המטפל והמטופל לקבוע עם תחילת הטיפול מהם כללי שיתוף הפעולה ביניהם.
אחד המסרים המרכזיים והחשובים שהמטפל צריך לטעת במטופל הוא נכונותו להקשיב לכל דבריו. המטפל מבטיח את השתתפותו הפעילה בהתרחשויות בעולמו האישי של המטופל.
אין אפשרות לקבוע מראש מה יהיו תוצאותיו של טיפול נפשי, אך חייבים להבהיר מה יהיו דרכי הטיפול. קביעת דרכי העבודה ואופן ההתנהגות בטיפול הם החוזה הטיפולי והם המגדירים את הקשר בין המטפל למטופל.
הקשר בין המטפל למטופל אמור לסייע למטרות הטיפול, למשל, לאפשר למטופל לראות את עצמו באור שונה וחיובי. הטיפול יהיה יעיל ואיכותי כאשר טיב הקשר בין המטפל למטופל יהיה פתוח וכן.
אנשי המקצוע חלוקים בדעתם לגבי אופן ניסוחו של החוזה הטיפולי ומה ניתן לכלול בו.
ישנם אנשי מקצוע הכוללים בחוזה רק את המידע הטכני הנוגע לטיפול, כגון קביעת מועד הפגישות, תנאי התשלום ואורכה של הפגישה, ואילו שאר הנושאים נקבעים על פי התהליך שעוברים המטפל והמטופל בפגישות.
גישה זו נובעת מהתפיסה שתוצאות הטיפול אינן קבועות, ולכן אין אפשרות להגדיר מראש עמדה שתקבע לגבי כל המצבים האפשריים. מטפלים מן הסוג הזה יגדירו עם המטופל רק חלק מן הכללים בתחילת הטיפול, בעוד חלק נוסף של הכללים יוגדרו במהלכו.
עם זאת, אין באפשרותו של אף אחד מן הצדדים בהסכם לכפות התנהגויות וכללים שלא מתאימים לאחר, כדי למנוע מצב שבו הקשר ייפגם או יפסיק. זאת מכיוון שלכל צד ישנם קווים שהוא אינו מוכן לחצות, וקביעת גבולות מסוימים בחוזה הכרחית ליצירת יציבות וביטחון בקשר. בדרך כלל בתחילת דרכם המשותפת בודק המטופל את מעשיו של המטפל כדי לבחון את אמינותו. על המטופל לברר היטב מה טיבו של המטפל ולנסות ולהעריך האם הוא מתאים לו. במקרה שלמטופל יש תהיות לגבי המטפל חשוב שיעלה אותן לבירור מפורש וישיר ככל האפשר.
גבולות הקשר שומרים על האינטרסים של שני הצדדים, ועם זאת מעניקים לשניהם את היכולת לשנות את הכללים כאשר צד אחד חפץ בכך והשני מסכים.
קביעת החוזה הטיפולי

הגבולות הבסיסיים שנכללים בחוזה כוללים הקפדה על כבודם של המטפל והמטופל, מניעת פגיעה בגופם, מאמץ הדדי לשמור על הכללים שנקבעו בתחילת הקשר, אשר נוגעים לזמן הפגישה, משך הפגישה ומקום הפגישה, וכן שמירה על סודיות הפגישה והתכנים הנאמרים בה.
במשך הטיפול עשויים לעלות כללים נוספים שיקבעו מעצם התהליך והתקדמות הקשר שבין המטפל למטופל וכן מתקיים תמיד תיאום ציפיות בין שני הצדדים.
במרבית המקרים הניסוח הראשוני של ציפיות המטופל יהיה עמום, מאחר שהטיפול הוא מצב לא מוכר למטופל. על כן, הצהרת הכוונות ההתחלתית עלולה לבטא רק חלק ממה שהמטופל יבקש להשיג לעצמו בטיפול. היא עשויה להשמיט צרכים נוספים של המטופל, אם מפני שהוא חושש לפרט אותם בגלוי או מפני שהוא אינו מודע לקיומם.
דבר נוסף העלול לגרום להשמטת צרכיו של המטופל מהצהרת הכוונות יקרה במצב שבו המטופל מדבר רק על בעיות משניות בחייו, בזמן שבעיות מהותיות יותר יישארו מתחת לפני השטח.
קצב החשיפה של המטופל מול המטפל יקבע על ידי המטופל. על כן, החוזה בין המטפל והמטופל צריך לגלות גמישות ביחס לתכני הטיפול, שעשויים לעזור ולחשוף את המצוקות האמיתיות של המטופל.
קביעת החוזה עם מטופל שמגיע שלא מרצונו

ישנם מקרים שבהם מגיע המטופל לטיפול שלא מרצונו. במקרים כאלה ייתכן שהמטופל ימנע מיצירת חוזה טיפולי, מחשש שעם קביעת החוזה הוא יהיה מעורב רגשית בטיפול ומחויב לו.
במצב כזה על המטפל לברר שתי שאלות: 
ראשית, באילו נושאים המטופל אינו רוצה לגעת, בירור מאילו נושאים הוא חושש;
שנית, האם ישנם עניינים נוספים שבהם הוא רוצה לדון, אשר אינם קשורים לטיפול.
לעיתים, באמצעות גישה זו מרגיש המטופל שהוא מכתיב את תנאי הטיפול, וייתכן שאף יגלה נכונות ומחויבות לטיפול.
כאשר המטופל עדיין מסרב ליצור קשר ולא מראה כל נכונות לשתף פעולה בטיפול, על המטפל להעביר לו שני מסרים:
הראשון הוא שהמטפל מכבד את זכותו של המטופל להגיע או לא להגיע לטיפול;
השני הוא שהמטופל מוזמן להגיע לטיפול במידה שהוא מעוניין, והמטפל יהיה מוכן לטפל בו.
ראו גם

אינטייק
ויליאם סידני, ויקונט דה-ל'ייל הראשון

ויליאם פיליפ סידני, ויקונט דה-ל'ייל הראשון (באנגלית: William Philip Sidney, 1st Viscount De L'Isle; ‏ 23 במאי 1909 – 5 באפריל 1991) היה איש צבא בריטי שעוטר בצלב ויקטוריה, מדינאי והמושל הכללי ה-15 של אוסטרליה, הבריטי האחרון בתפקיד זה. ב-1968 הוענק לו תואר אביר מסדר הבירית, בכך הוא היה לאחד משני האנשים היחידים שהוענק להם גם תואר זה וגם עוטרו בצלב ויקטוריה.
ראשית חייו

ויליאם סידני היה הצעיר מבין שני ילדים ובנם היחיד של ויליאם סידני, ברון דה-ל'ייל ודדלי החמישי ושל אשתו, ויניפריד אגנטה יורק באבן. משפחת סידני הייתה אחת המשפחות הוותיקות והמכובדות באנגליה. הוא היה צאצא של המלך ויליאם הרביעי מפילגשו דורותיאה ג'ורדן. הוא התחנך באיטון קולג' ולמד במגדלנה קולג' באוניברסיטת קיימברידג', שם הוסמך כרואה חשבון. ב-1929 הוא התגייס לעתודת הקצינים של משמר הגרנדירים. ב-8 ביוני 1940 הוא נשא לאישה את ג'קלין קורין איבון ורקר, בתו של הלורד גורט, שהיה הנציב העליון לפלשׂתינה (א"י) בשנים 1944 – 1945.
שירות צבאי

במהלך מלחמת העולם השנייה שירת סידני בצרפת ובאיטליה. בעת ששירת כמפקד פלוגה בגדוד החמישי של משמר הגרנדירים, הוא פיקד על קומץ אנשים שהגנו על ראש הגשר של אנציו בפברואר 1944. על פעולה זו הוא עוטר בצלב ויקטוריה. סידני הוביל מתקפה מוצלחת שהניסה את הכוחות הגרמנים מתוך הערוץ. מאוחר יותר הוא הוביל מתקפת נגד נוספת ונע בתנופה, כשהוא מעסיק את הגרמנים בירי מתת מקלע התומפסון שלו מטווח אפס, ומאלץ אותם לסגת. עם התחדשות ההתקפה, נפצעו סידני וחייל נוסף ואחר נהרג, אך הוא לא הסכים שפצעיו יחבשו עד אשר הגרמנים יובסו ועד אשר עמדות הגדוד יתייצבו. במשך כל הזמן הזה, למרות שסבל מחולשה עקב איבוד דם, הוא המשיך לעודד את חייליו ולהוות השראה עבורם.
שנים רבות לאחר מכן, כאשר הוא נשאל היכן הוא נפצע, הוא השיב בבדיחות הדעת שהוא נפצע באיטליה. תשובה זו נועדה להסתיר את העובדה שהוא למעשה נורה בעכוז. הסרט של העיטור שלו יוצר ממדיו של חותנו, הלורד גורט והוענק לו על ידי הגנרל אלכסנדר ב-3 במרץ 1944.
קריירה פוליטית

סידני נבחר לבית הנבחרים הבריטי מטעם המפלגה השמרנית בבחירות ביניים שהתקיימו במחוז הבחירה של צ'לסי באוקטובר 1944. ביוני 1945 מת אביו והוא ירש ממנו את תואר האצולה כברון דה-ל'ייל ודדלי השישי. עקב כך הוא עבר להיות חבר בית הלורדים ולפני הבחירות הכלליות של 1945 הוא פרש מבית הנבחרים.
ב-1951 הוא מונה להיות שר האווירייה בממשלתו של וינסטון צ'רצ'יל, משרה אותה החזיק עד 1955. במהלך תקופה זו הוא ביקר באוסטרליה ונפגש עם ראש ממשלת אוסטרליה, רוברט מנזייס. ב-1956 הוענק לו תואר האצולה ויקונט דה-ל'ייל.
המושל הכללי של אוסטרליה

ב-1961, בעקבות מותו הפתאומי של המושל הכללי של אוסטרליה, ויקונט דונרוסיל, המליץ עליו מנזייס לתפקיד. הוא מילא את חובותיו הטקסיות באופן מכובד וסייר ברחבי אוסטרליה. במהלך תקופת כהונתו לא אירעו מחלוקות חוקתיות או פוליטיות, למרות שעד נובמבר 1963 נשענה ממשלת מנזייס על רוב של שני מושבים בלבד בפרלמנט האוסטרלי.
שנותיו האחרונות

עם סיום תפקידו כמושל הכללי ב-1965, הייתה דעת הקהל באוסטרליה בעד מינויו של אוסטרלי לתפקיד, למרות שדעה זו לא שיקפה כלל וכלל את הדעה על תפקודו של סידני כמושל. התעניינותו המתמשכת באוסטרליה באה לידי ביטוי בשורה של ביקורים שלו שם לאחר פרישתו. ביקורו האחרון היה בחגיגות יובל המאתיים לאוסטרליה ב-1988, אז הוסר הלוט מעל פסל ברונזה בדמותו שניצב עד היום בשטח מעון המושל הכללי בקנברה.
ויקונט דה-ל'ייל מת ב-5 באפריל 1991 בקנט.
הערות שוליים

↑  List of the Knights of the Garter (1348–present)
↑  Victoria Cross details of Sidney, William Philip, The National Archives
| --- | --- |
בקרת זהויות :  ADB: de-lisle-viscount-william-philip-bill-17369  GND: 1137072636  NLA: 36590934  Trove: 642078  UKPARL: pT4GcvNn  VIAF: 94994815   WorldCat (עם VIAF): 94994815
ויליאם סטראנג

| --- | --- |

 לידה:  13 בפברואר 1859 דאמברטון, הממלכה המאוחדת 
 פטירה:  12 באפריל 1921 (בגיל 62) בורנמות', הממלכה המאוחדת 
 מקום קבורה:  בית הקברות קנסאל גרין 
 מקום לימודים:  Dumbarton Academy 
 תקופת הפעילות:  1864–1921 (כ־57 שנים) 
 תחום יצירה:  אמנות חזותית 
 בן או בת זוג:  Agnes Rogerson Strang (1885–?) 
 צאצאים:  Ian Strang, David Strang 
 
ויליאם סטראנג (באנגלית: William Strang;‏ 13 בפברואר 1859 – 12 באפריל 1921) היה צייר וחרט סקוטי שאייר ספרים רבים.
ביוגרפיה

סטראנג נולד בדמברטון, בנו של פיטר סטראנג, בנאי, והתחנך באקדמיית דמברטון. במשך חמישה עשר חודשים לאחר שעזב את בית הספר הוא עבד במספנה, ואז בשנת 1875, כשהיה בן שש עשרה, נסע ללונדון. שם, הוא היה תלמידו של אדוארד פוינטר במשך שלושה חודשים, לפני שלמד רישום ותחריט במשך שש שנים אצל אלפונס לגרוס בבית הספר סלייד לאמנות.
סטראנג זכה להצלחה רבה כחרט והפך לעוזר הוראה בשיעור התחריט. הוא היה אחד מהחברים המייסדים של האגודה המלכותית של ציירים-חורטים, ועבודתו הייתה חלק מתערוכה בשנת 1881. חלק מהלוחות המוקדמים שלו פורסמו ב-The Portfolio ובמגזינים אחרים לאמנות.
ביוגרפיה > יצירה

הוא עבד בטכניקות רבות: תחריט, נקודה יבשה, מצוטינט, חריטת בור, ליטוגרפיה וחיתוך עץ. הוא חתך תחריט עץ גדול של ״אדם חורש״, שפורסם מאוחר יותר על ידי האגודה לאמנות לבתי ספר. קטלוג שהופק באופן פרטי של עבודתו החרוטה הכיל יותר משלוש מאות פריטים. בין יצירותיו המוקדמות יותר היו "ג'רום הקדוש", "אישה שוטפת את רגליה", "דוכן ספרים ישן עם גבר שמדליק את המקטרת שלו", ו"ראשה של איכרה" – חרוט על מצוטינט. לוחות מאוחרים יותר כמו רעב, וצבא הישועה היו גם חשובים.
כמה מהתחריטים הטובים ביותר שלו נעשו כסדרות – אחת המוקדמות, "המאיירות" של המשורר ויליאם ניקולסון, "הבלדה על תוף אקן", יוצאת דופן בביצוע ברור ועדין בגוונים, מראה מיומנות ועוצמה רבה בשימוש בחומרים וברישום חזק. סדרה נוספת שזכתה לשבחים הייתה "התקדמות הצליין", שחשפה הזדהות עמוקה עם תורתו של ג'ון בוניאן. איורים לספר של סמואל טיילור קולרידג' ו"אלגוריית המוות" של סטראנג עצמו היו נושאים מתאימים לדמיון של האמן. גם כמה מסיפוריו של רודיארד קיפלינג אוירו על ידו. דמותו של קיפלינג הייתה אחת מלוחות הדיוקן המוצלחים ביותר שלו. דיוקנאות חרוטים אחרים כללו את אלה של ארנסט סישל ושל חברו ג'וזף בנוול קלארק, שעמו סטראנג שיתף פעולה באיור "ההיסטוריה של לוסיאן" (1894), "הברון מינכהאוזן" (1895) ו"סינבאד המלח" ו"עלי באבא" (1896).
תומאס הרדי, סר הנרי ניובולט ונכבדים אחרים ישבו גם הם לפני סטראנג.
ביוגרפיה > ציור

סטראנג ייצר ציורים רבים, דיוקנאות, דמויות עירום, קבוצות של איכרים, שהוצגו באקדמיה המלכותית, בחברה הבין-לאומית ובמספר תערוכות גרמניות. הוא צייר סדרה דקורטיבית של סצנות מסיפורם של "אדם וחוה" עבור ספרייתו של בעל אדמות וולברהמפטון בשם הודסון; הם הוצגו בתערוכת וויטצ'פאל בשנת 1910.
הוא צייר נופים, בעיקר קטנים בגודלם. בשנים מאוחרות יותר הוא פיתח סגנון של רישום בגיר אדום ושחור, על נייר מוברש. השיטה שלו מעניקה איכויות של דוגמה עדינה ומרקם מעודן והדרגתי הדומה לרישומי הנס הולביין הצעיר.
הוא צייר דיוקנאות בדרך הזאת עבור הספרייה המלכותית בטירת וינדזור. בשנת 1902 פרש סטראנג מהאגודה המלכותית של ציירים-חרטים, כמחאה נגד הכללה בתערוכות שלה, רפרודוקציות חרוטות או חריטות של צילומים.
עבודתו הוצגה לאחר מכן בעיקר בתערוכות של האקדמיה המלכותית, אגודת השנים-עשר והחברה הבין-לאומית, אליה נבחר בשנת 1905. סטראנג נבחר גם כחרט עמית של האקדמיה המלכותית כאשר התואר הזה התחדש ב-1906. ויליאם סטראנג היה מאסטר של גילדת פועלי האמנות ב-1907, שם ניתן לראות את דיוקנו.
הוא נקבר בבית הקברות קנסל גרין, לונדון.
ביוגרפיה > משפחה

ב-1885 התחתן ויליאם סטראנג עם אגנס מקסיימון רוג'רסון (נפטרה ב-1933), אף היא מדמברטון. נולדו להם ארבעה בנים ובת אחת. בניהם איאן סטראנג (1886–1952) ודייוויד סטראנג (1887–1967) היו שניהם אמנים. לוויליאם הייתה לפחות נכדה אחת, ג'ואן סטראנג, שנולדה מנישואיו קצרי המועד של דייוויד לסופרן האנגלית דורה לאבט.
בשנת 1955 דייוויד סטראנג נתן חלק הארי של התחריטים של ויליאם סטראנג לגלריה הלאומית של סקוטלנד, ולרבים מהם רשם הערות לצורך הבהרת הנושא.
גלריה

איסוף תפוחי אדמה
אשה עם כובע אדום
הפיתוי בגן עדן
רואדיארד קפלינג
אשת האומן
המפגש
הערות שוליים

1 2  Jones, Sarah Urwin (10 October 2014). "William Strang's rare talent is etched in history". Glasgow Herald. Retrieved 30 October 2014.
↑  Beardsley (Aubrey Vincent)" in T. Bose, Paul Tiessen, eds., Bookman's Catalogue Vol. 1 A-L: The Norman Colbeck Collection (UBC Press, 1987), p. 41‏
↑  Goodchild, Anne. "William Strang 1859–1921". Tate Etc. Retrieved 30 October 2014.
↑  Marsh, Jan. "William Strang (1859–1921), Painter and etcher". National Portrait Gallery. Retrieved 30 October 2014.
↑   Friends of Kensal Green Cemetery. 1997. p. 95.
↑  Chilvers, Ian & John Glaves-Smith. (2009). A Dictionary of Modern and Contemporary Art. Oxford: Oxford University Press. p. 1644.
↑  International, MusicWeb. "Charles A. Hooey – MusicWeb-International". musicweb-international.com.
| --- | --- |
בקרת זהויות :  NLI: 987007302728605171  PLWABN: 9810656328705606  AAG: 1323  AGSA: 3611  BNE: XX919245  BnF: cb14935161k (data)  CiNii: DA12230700  GND: 117306851  ICCU: MODV665037  ISNI: 0000 0001 1028 0809  KulturNav: cf93979b-1625-4a8a-a179-0e53b0302ac4  LCCN: n82145704  NGV: 3727  NKC: xx0226087  NLA: 35528018  NTA: 271422718  RKD: 75638  SNAC: w6mw3jfz  SUDOC: 082402272  TePapa: 2170  Trove: 985504  ULAN: 500016057  VIAF: 62322662   WorldCat (עם VIAF): 62322662
מיכאל שלי

ערך זה עוסק ברומן מאת עמוס עוז. אם התכוונתם לסרט המבוסס על הספר, ראו .
| --- | --- |

 מידע כללי
 מאת:  עמוס עוז
 שפת המקור:  עברית
 סוגה:  רומן 
 הוצאה
 הוצאה:  כתר ספרים
 תאריך הוצאה:  1968
 מספר עמודים:  198
 קישורים חיצוניים
 הספרייה הלאומית:  000964354, 002177726, 002608702, 001311250, 003961172, 001311251, 002903350, 001112561, 003783041, 002759584, 002698239
 
מיכאל שלי הוא רומן מאת הסופר עמוס עוז, יצא לאור בשנת 1968.
זוהי אחת היצירות הראשונות של עוז, והמזוהות ביותר עם כתיבתו, שביססה את מקומו בספרות העברית החדשה. היצירה זכתה לפרסום עולמי, ותורגמה ל-33 שפות.
הרומן "מיכאל שלי" הוא סיפור אהבה המתרחש בשכונת מקור ברוך בירושלים בשנות החמישים של המאה ה-20, מספר שנים לאחר מלחמת העצמאות הקשה, שהותירה חותם על המדינה, ובצל המחסור במוצרי מזון ותקופת הצנע בישראל באותן שנים. במקביל מצטיירת ירושלים כעיר ייחודית, בעלת היסטוריה מרתקת, נוף מרהיב, וסמטאות ומבנים המקרינים קסם מיוחד. על רקע העיר, האווירה והנופים, מתפתח סיפור היחסים בין חנה, גיבורת הספר, לבין מיכאל.
מיכאל שלי, שתורגם ללמעלה מ-30 שפות שונות, נכלל ברשימת מאה הספרים החשובים ביותר של המאה ה-20 שנערכה על ידי הוצאת ברטלסמן הבינלאומית הנחשבת להוצאת הספרים הגדולה בעולם והוא הרומן העברי היחיד המופיע ברשימה.